Vežbanjem protiv dijabetesa tipa 2
Najnovija studija pokazala je da kombinovanjem aerobika i treninga sa dizanjem tegova, dijabetičari mogu da snize nivo šećera u krvi
Preston Svonson uklapa se u profil dijabetičara sa dijabetesom tipa 2. On se prevashodno oslanjao na lekove kako bi nivo šećera u krvi održavao pod kontrolom i nije bio preterano zainteresovan za redovno vežbanje. priča Svonson. Medjunarodna fondacija za borbu protiv dijabetesa navodi da oko 285 miliona ljudi ima dijabetes i da je najveći broj slučajeva zabeležen u Indiji i Kini. Dijabetes tipa 1 pojavljuje se kada pankreas ne može da proizvede dovoljno insulina. Dijabetes tipa 2 je ustanovljen kod pacijenata čiji organizam ne može delotvorno da koristi insulin koji je proizveden. Svetska zdravstvena organizacija kaže da se 90 odsto dijabetičara podvodi pod tip 2 i da oni često imaju prekomernu težinu i slabo se kreću. Kao i mnogi drugi dijabetičari, Svonson je bio u neprilici sve dok se nije prijavio za učešće u studiji koju je sprovodio doktor Timoti Čerč iz Penington biomedicinskog istraživačkog centra. Doktor Čerč i njegove kolege proučavali su više od 260 pacijenata koji su imali dijagnozu dijabetesa tipa 2 i koji su malo vežbali ili uopšte nisu vežbali i čiji nivo šećera u krvi je bio viši od normalnog. Pacijenti su bili podeljeni u tri grupe u zavisnosti od vrste vežbanja: hodanje, dizanje tegova i kombinacija aerobik vežbi i dizanja tegova. “, kaže dr Čerč. Doktor Čerč dodaje da je grupa sa kombinacijom izgubila najviše telesne težine, oko 2 i po kilograma, a nije izgubila mišićnu masu. Mišići su, kaže on, veoma važan faktor u kontroli šećera kod ljudi sa dijabetesom. Bilo je i drugih dobrih vesti. Tokom studije koja je trajala devet meseci, oni koji su bili u grupi sa kombinovanim vežbanjem takodje su smanjili količinu lekova koje su uzimali. Preston Svonson kaže da je 140 minuta vežbanja nedeljno promenilo njegov život. Studija je objavljena u časopisu Američkog medicinskog udruženja.